
asupra propunerii legislative privind statutul personalului feroviar

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă privind statutul personalului feroviar, trimisă cu adresa nr.120 din 19 mai 2003.


La întocmirea prezentului raport, Comisia a avut în vedere avizele primite de la Consiliul Legislativ şi de la Comisia pentru drepturile omului, culte şi problemele minorităţilor naţionale.

Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.

Propunerea legislativă face parte din categoria legilor organice, conform prevederilor constituţionale, şi are ca obiect reglementarea raporturilor de muncă specifice în cadrul personalului feroviar.
Comisia propune Plenului respingerea propunerii legislative întrucât prevederile acesteia contravin dispoziţiilor Legii nr.53/2003 – Codul Muncii, precum şi al unor legi speciale cum ar fi Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare şi Legea nr.346/2002 privind asigurarea pentru accidente de muncă şi boli profesionale. 

De asemenea, multe prevederi nu reprezintă altceva decât duplicarea unora deja existente în legislaţia actuală, şi din acest considerent proiectul contravine prevederilor Legii nr.24/2000 privind normele de tehnică legislativă pentru elaborarea actelor normative, cu modificările şi completările ulterioare.

La dezbaterea acestei propuneri legislative a participat ca invitat d-l deputat Dinu Gheorghe.
La lucrările comisiei au fost prezenţi 17 deputaţi, din totalul de 20 membri ai comisiei.

În urma dezbaterii propunerii legislative în şedinţa din data de 24 septembrie 2003, Comisia propune respingerea acesteia cu 10 voturi pentru şi 3 voturi împotrivă.

